**Projektas**

# **KLAIPĖDOS RAJONO SAVIVALDYBĖS TARYBA**

**SPRENDIMAS**

**DĖL BIUDŽETINĖS ĮSTAIGOS KRETINGALĖS KULTŪROS CENTRO TEIKIAMŲ ATLYGINTINŲ PASLAUGŲ KAINŲ NUSTATYMO**

2023 m. kovo d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir atsižvelgdama į Kretingalės kultūros centro 2023 m. kovo 9 d. prašymą Nr. SR-25 „Dėl Kretingalės kultūros centro teikiamų paslaugų kainų patvirtinimo“, n u s p r e n d ž i a:

 1. Nustatyti biudžetinės įstaigos Kretingalės kultūros centro teikiamų atlygintinų paslaugų kainas (pridedama).

 2. Pripažinti netekusiu galios Klaipėdos rajono savivaldybės tarybos 2018 m. vasario 22 d. sprendimą Nr. T11-69 „Dėl biudžetinės įstaigos Kretingalės kultūros centro teikiamų atlygintinų paslaugų kainų nustatymo“.

 3. Skelbti šį sprendimą Teisės aktų registre.

Savivaldybės meras

TEIKIA: S. KARBAUSKAS

PARENGĖ: J. DOBROVOLSKIENĖ

SUDERINTA:

D. BELIOKAITĖ

V. JASAS

J. POLEKAUSKIENĖ

A. JANSONIENĖ

 D. KUBILIUS

 V. BUTKUS

 L. LIUTIKIENĖ

 B. MARKAUSKAS

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2023-03-**

**DĖL TARYBOS SPRENDIMO**

„**DĖL BIUDŽETINĖS ĮSTAIGOS KRETINGALĖS KULTŪROS CENTRO TEIKIAMŲ ATLYGINTINŲ PASLAUGŲ KAINŲ NUSTATYMO“ PROJEKTO**

**1. Parengto sprendimo projekto esmė, tikslai, uždaviniai:**

 Išaugus Kretingalės kultūros centro paslaugų įvairovei ir poreikiui, atsižvelgiant į situaciją rinkoje, būtina peržiūrėti 2018 metais Klaipėdos rajono tarybos patvirtintas teikiamų paslaugų kainas.

 Prašoma nustatyti didesnius įkainius: renginio įgarsinimo didžiosiose salėse, multimedijos nuomos, peržiūrėtos kitų paslaugų kainos, suaugusiems 1 euru padidinta bilieto už Kretingalės kultūros centro mėgėjų meno Kolektyvų koncertus centre ir Klaipėdos rajone kaina, peržiūrėtos kultūros centro organizuojamų festivalių, koncertų bilietų kainos, atsisakyta bilietų kainų už diskotekų organizavimą, siūloma atsižvelgiant į priemonių kainas taikyti skirtingas edukacinių užsiėmimų kainas, atsisakyta įkainio už kopijavimo paslaugas.

 Siūloma naujai įtraukti šias kategorijas – raudono kilimo (10 metrų), instrumentų nuoma, renginio įgarsinimo paslaugą ne Kretingalės kultūros centro patalpose, nustatyti vairuotojo paslaugų valandos, spalvotų afišų spausdinimo paslaugų įkainiai.

**2.** **Kuo vadovaujantis parengtas sprendimo projektas:**

Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir Kretingalės kultūros centro 2023 m. kovo 9 d. prašymu Nr. SR-25 „Dėl Kretingalės kultūros centro teikiamų paslaugų kainų patvirtinimo“.

**3. Kaip šiuo metu yra teisiškai reglamentuojami projekte aptariami klausimai:**

 Galioja 2018 m. vasario 22 d. Tarybos sprendimas Nr. T11-69 „Dėl biudžetinės įstaigos Kretingalės kultūros centro teikiamų atlygintinų paslaugų kainų nustatymo“.

**4. Kokių teigiamų rezultatų yra laukiama:**

Patvirtinus teikiamą Tarybos sprendimo projektą bus sudarytos galimybės gerinti įstaigos paslaugų kokybę bei plėsti jų įvairovę.

**5. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:**

Neigiamų pasekmių nenumatoma.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:**

Pripažinti netekusiu galios Klaipėdos rajono savivaldybės tarybos 2018 m. vasario 22 d. sprendimą Nr. T11-69 „Dėl biudžetinės įstaigos Kretingalės kultūros centro teikiamų atlygintinų paslaugų kainų nustatymo”.

**7. Projekto rengimo metu gauti specialistų vertinimai ir išvados. Ekonominiai apskaičiavimai:**

Nėra.

**8. Sprendimo įgyvendinimui reikalingos lėšos:**

-

**9. Kiti, autoriaus nuomone, reikalingi pagrindimai ir paaiškinimai:**

**-**

PRIDEDAMA:

1. Kretingalės kultūros centro 2023 m. kovo 9 d. prašymas Nr. SR-25 „Dėl Kretingalės kultūros centro teikiamų paslaugų kainų patvirtinimo“, 7 lapai.

2. Lyginamasis biudžetinės įstaigos Kretingalės kultūros centro teikiamų paslaugų kainų variantas, 3 lapai.

Kultūros skyriaus patarėja Jūratė Dobrovolskienė